Here is a page extracted from Wikipedia that may contain CSS, HTML, and a lot of unformatted text.

Title: Equus quagga
Content: Equus quagga quagga
 Equus quagga burchellii
 Equus quagga boehmi
 Equus quagga borensis
 Equus quagga chapmani
 Equus quagga crawshayi

A cebra d'as planas (Equus quagga (Boddaert, 1785)) tamién dita cebra común, ye la mas abundant de todas as especies de cebras. Se troba dende Etiopia dica Angola por o sud. Fue cazada por a suya carne y por o suyo cuiro, cosa que ne fizo minguar lo numero d'animals. Huei ye encara común en muitas reservas.

A cebra d'as planas ye de tamanyo meyanero, con o cuerpo amplo y las patas relativament curtas. Os adultos d'os dos sexos han una altura de 1,4 m y una lonchitut de 2,3 m, con bels 240 kg de peso. Mesmo que todas as cebras, os suyos cuerpos estan cobiertos de rayas blancas y negras a color y distribución d'as cuals ye unica de cada individuo. Actualment, se'n conoixe tres subespecies, antimás de dos que ya son desapareixidas. Todas tienen franchas verticals en a parte debantera d'o cuerpo, as cuals se'n tornan de mas horizontals asinas s'amanan pa la parte posterior. As subespecies mas nortencas han as franchas mas definidas y finas, mientres que las variedaz d'o sud las han mas variadas pero esparzas en a parte baixa d'o cuerpo, patas y cuixas.

D'as especies conoixidas, a primera que fue descrita ya s'ha extinguiu: A Quagga, que teneba toda la parte mas zaguera d'o cuerpo de color marrón, sin de rayas.

As cebras d'as planas son animals muito socials que s'apaixentan en rebanyos en do que lo líder ye siempre un masto adulto, y chuntado con bellas fembras y las crías suyas, forman una estructura estable que manimenos varía seguntes a comunidat y lo ecosistema. Cuan mas chicos son os campos u mas seca ye la hierba, mas chicoz se fan os grupos. D'a mesma traza, cuan os campos bi han verdura las cebras pueden achuntar-se en grans rebanyos que a ormino tamién incluyen altros animals como nyus u antilops.

As cebras d'as planas no precisan de hierba tan verde como los remugants, y a ormino están as primeras en plegar ta los puestos en dó la hierba ye altera u viella, y cuan la han minchata tota, os altros animals pueden pasar.

As cebras d'as planas solen pasar as nueiz en campo ubierto pa veyer-se venir os predadors. Como fan os caballos, estas cebras fan turnos pa dormir y asinas vichilan de no quedar-se adurmiertas por si venise garra enemigo.

Subespecies 
 Equus quagga quagga; A Quagga.
 Equus quagga burchellii; A cebra de Burchell.
 Equus quagga boehmi; A cebra de Grant.
 Equus quagga borensis; A cebra de Selou.
 Equus quagga chapmani; A cebra de Chapman.
 Equus quagga crawshayi; A cebra de Crawshay.

Imachens

Vinclos externos

Referencias 

cuagga
Fauna d'Africa